《舟中宴集梁奎台黎爱玉梁念五梁湖侣苏慕居苏元启诸丈赋赠二律 其一》
明代·张嗣纲

星聚萍逢亦大奇，论文樽酒漫相期。几年未解渔家乐，此日同相梓里卮。

沙鸟拂筵忘上下，江豚吹浪影参差。莫言乡井风烟异，且喜尊前细鲙肥。

作者简介：张嗣纲，字效忠。清远人。少怀大志，及长，闭户潜修，于经史外，更习《六韬》《三略》。明神宗万历十六年（一五八八）、二十二年（一五九四）、二十五年（一五九七）连中三榜武魁。按例，官拜新安南头参将，年八十有五而卒。有《戈馀诗草》二卷。事见民国《清远县志》卷一〇。